आपको बता दें कि आसाराम पर नाबालिग युवती से छेड़छाड़ करने के आरोप लगे हैं। अगस्त 2013 में आसाराम पर जोधपुर में उनके ही आश्रम में रहने वाली एक नाबालिग लड़की ने कथित अप्राकृतिक दुराचार का आरोप लगाया था और दो दिन बाद नाबालिग लड़की के पिता ने दिल्ली पुलिस में इसकी रिपोर्ट दर्ज कराई थी। बाद में राजस्थान पुलिस ने आसाराम को गिरफ्तार कर लिया था। आसाराम के खिलाफ भारतीय दंड संहिता की धारा 376, 342, 506 तथा पॉक्सो एक्ट की धाराओं के तहत केस दर्ज किया गया था। बाद में मामले को जोधपुर ट्रांसफर कर दिया गया था।